text: Sultestrejke slut
  30 maj 2012 kl. 12.08
  13 kurdiske asylansøgere fra Syrien i Jelling har opgivet deres sultestrejke, der har stået på i halvanden uge.
  Det oplyser lederen af asylcentret, Solveig Vestergaard.
  Asylansøgerne har deltaget i en landsdækkende sultestrejke i protest mod, at en del af dem har fået afslag på asyl. De kan dog ikke sendes tilbage til Syrien på grund af urolighederne i landet. 
  Det betyder, at de befinder sig i en fastlåst situation. I forvejen har de levet i asylcentre i Danmark i flere år.
  Adskillige politikere havde opfordret asylansøgerne til igen at indtage fast føde.
  